CELEX: 32017D1504
Language: da
Date: 2017-08-24 00:00:00
Title: Rådets afgørelse (FUSP) 2017/1504 af 24. august 2017 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

26.8.2017   
            
            
               DA
            
            
               Den Europæiske Unions Tidende
            
            
               L 221/22
            
         RÅDETS AFGØRELSE (FUSP) 2017/1504
   af 24. august 2017
   om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 27. maj 2016 vedtog Rådet afgørelse (FUSP) 2016/849 (1) om restriktive foranstaltninger over for Den Demokratiske Folkerepublik Korea (»DPRK«), der ophævede afgørelse 2013/183/FUSP og bl.a. gennemførte De Forenede Nationers Sikkerhedsråds (UNSC) resolutioner 1718 (2006), 1874 (2009), 2087 (2013), 2094 (2013) og 2270 (2016).
            
         
               (2)
            
            
               Den 5. august 2017 vedtog UNSC resolution 2371 (2017) om nye foranstaltninger over for DPRK, herunder opførelsen af personer og enheder, herunder Foreign Trade Bank og Korean National Insurance Corporation (»KNIC«), på listen over personer og enheder, der er omfattet af indefrysning af aktiver.
            
         
               (3)
            
            
               Punkt 26 i UNSCR 2371 (2017) indeholder en særlig undtagelse fra bestemmelserne om indefrysning af aktiver for finansielle transaktioner med Foreign Trade Bank eller KNIC i visse tilfælde.
            
         
               (4)
            
            
               Den 10. august 2017 vedtog Rådet gennemførelsesafgørelse (FUSP) 2017/1459 (2), hvorved Foreign Trade Bank og KNIC blev tilføjet til bilag I til afgørelse (FUSP) 2016/849. De undtagelser, der er fastsat i punkt 26 i UNSCR 2371 (2017), bør også få virkning.
            
         
               (5)
            
            
               KNIC bør udgå af bilag II til afgørelse (FUSP) 2016/849, da denne enhed nu er opført på listen i bilag I.
            
         
               (6)
            
            
               Der er behov for yderligere handling fra Unionens side for at gennemføre de foranstaltninger, der er fastsat i nærværende afgørelse.
            
         
               (7)
            
            
               Afgørelse (FUSP) 2016/849 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse (FUSP) 2016/849 ændres således:
   
               1)
            
            
               Artikel 27, stk. 7, affattes således:
               »7.   Forbuddet i stk. 1, litra a), og stk. 2 finder ikke anvendelse,
               
                           a)
                        
                        
                           hvis sanktionskomitéen i det enkelte tilfælde har bestemt, at en undtagelse er nødvendig for at lette internationale og ikkestatslige organisationers bistands- og nødhjælpsarbejde i DPRK af hensyn til DPRK's civilbefolkning.
                        
                     
                           b)
                        
                        
                           på finansielle transaktioner med Foreign Trade Bank eller Korean National Insurance Corporation (KNIC), hvis sådanne transaktioner udelukkende er til diplomatiske missioners aktiviteter i DPRK eller humanitære aktiviteter, der iværksættes af eller i samråd med De Forenede Nationer.«
                        
                     
         
               2)
            
            
               Artikel 36a affattes således:
               »Artikel 36a
               Uanset de foranstaltninger, der er indført ved UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) og 2371 (2017), og forudsat at sanktionskomitéen har bestemt, at en undtagelse er nødvendig for at lette internationale og ikkestatslige organisationers bistands- og nødhjælpsarbejde i DPRK af hensyn til DPRK's civilbefolkning, giver en medlemsstats kompetente myndighed den fornødne tilladelse.«
            
         
               3)
            
            
               Bilag II til afgørelse (FUSP) 2016/849 ændres som anført i bilaget til nærværende afgørelse.
            
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 24. august 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (EUT L 141 af 28.5.2016, s. 79).
   
      (2)  Rådets gennemførelsesafgørelse (FUSP) 2017/1459 af 10. august 2017 om gennemførelse af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea (EUT L 208 af 11.8.2017, s. 38).
   
      BILAG
      I bilag II, del II.B (Enheder), til afgørelse (FUSP) 2016/849 udgår følgende:
      
         
                     »3
                  
                  
                     Korea National Insurance Corporation (KNIC) og dets filialer
                  
                  
                     Korea Foreign Insurance Company
                  
                  
                     Haebangsan-dong, Central District, Pyongyang, DPRK
                     Rahlstedter Strasse 83 a, 22149 Hamburg
                     
                                 Korea National Insurance Corporation of Alloway, Kidbrooke Park Road, Blackheath,
                              
                           
                                 London SE30LW
                              
                           
                  
                     3.7.2015
                  
                  
                     Korea National Insurance Corporation (KNIC), en statsejet og -kontrolleret virksomhed, genererer væsentlige indtægter i udenlandsk valuta, som kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben.
                     Desuden har KNIC's hovedsæde i Pyongyang tilknytning til Office 39 i det koreanske arbejderparti, der er en udpeget enhed.«